“O‘zavtosanoat” Gabon va Madagaskarga sinov tariqasida avtomobil yetkazib berdi

“O‘zavtosanoat” aksiyadorlik kompaniyasi O‘zbekistonda ishlab chiqarilgan avtomobillarni xorij bozorlarida targ‘ib qilish bo‘yicha ishlarni davom ettirmoqda. Bu haqda kompaniya axborot xizmati xabar berdi.

“Jahonning sakkiz mamlakatiga, xususan, JAR, Misr, Gabon, Angola, Kot-d’Ivuar, Kabo-Verde, Madagaskar va Ganaga O‘zbekistonda ishlab chiqarilgan avtomobillar sinov tariqasida yetkazib berildi”, — deyiladi kompaniya axborotida.
Avtomobillar aynan qachon va qancha miqdorda yetkazib berilganiga kompaniya axborotida aniqlik kiritilmagan. Shuningdek, yetkazib berilgan avtomobillarning rusumi ham ma’lum qilinmagan.
Avvalroq, 2015-yili Dubayda Yaqin Sharq va Afrika bozori vakillari uchun O‘zbekiston avtomobillari taqdimoti o‘tkazilgani haqida xabar berilgan edi.